**ΠΑΡΑΜΥΘΕΝΙΑ ΧΡΙΣΤΟΥΓΕΝΝΑ….. ΣΤΗ ΔΑΗΔΕΙΟ ΠΑΙΔΙΚΗ ΒΙΒΛΙΟΘΗΚΗ**

***Χίλιες ευχές για χαρούμενα Χριστούγεννα,***

***για φιλία κι αμέτρητες χαρούμενες αναμνήσεις,***

***στοργή και τρυφερότητα στη γη κι έναν Παράδεισο,***

***επιτέλους, στις ψυχές όλων μας.***

CHARLES DICKENS

Χριστουγεννιάτικες ευχές στο φίλο του, John Foster, 1846

Σας περιμένουμε όλους στη **Βιβλιοθήκη μας**  για να ζήσουμε, παρέα, όμορφες χριστουγεννιάτικες στιγμές με μία σειρά εκδηλώσεων.

Η συμμετοχή στις δράσεις γίνεται με προεγγραφή και θα τηρηθεί σειρά προτεραιότητας. Οι εγγραφές μπορούν να γίνουν είτε με φυσική παρουσία είτε τηλεφωνικά.

**Τηλ. 2310 480916**

**Δευτέρα 11 Δεκεμβρίου, 7.15μ.μ. – 8.15 μ.μ.**

**Η Μαγισσούλα των Χριστουγέννων**

Τι πράγματα συμβαίνουν όταν μια μικρή, αλλά χαριτωμένη μαγισσούλα, αποφασίζει να κάνει κόλπα περίεργα, με τη βοήθεια ενός μαγικού ραβδιού και μάλιστα, τα Χριστούγεννα;

Θα διαβάσουμε τη «Μαγισσούλα των Χριστουγέννων» της Ρένας Ρώσση-Ζαϊρη και θα επιχειρήσουμε να κάνουμε κι εμείς εκείνα τα μαγικά κόλπα της μικρής μάγισσας, με τη βοήθεια ενός ραβδιού! Θα τελειώσουμε την συνάντησή μας, με την κατασκευή του δικού μας μαγικού ραβδιού, που θα είναι έτοιμο για χριστουγεννιάτικες κι όχι μόνο… περιπέτειες!

**Με τον θεατρολόγο Κωνσταντίνο Χατζηκώστα**

*Για νήπια, προνήπια και Α΄ δημοτικού, με προεγγραφή*

*Υλικά: Στολιδάκια για στολίσετε το ραβδάκι σας……..*

**Δευτέρα 18 Δεκεμβρίου, 6.30μ.μ.**

**«Περιμένοντας τον Αϊ-Βασίλη»**

**Μια Χριστουγεννιάτικη παράσταση κουκλοθεάτρου, από τον Κουκλοθίασο «Νίστα»**

*Για όλα τα παιδιά, με προεγγραφή*

**Τρίτη 19 Δεκεμβρίου 7.15μ.μ. – 8.15μ.μ.**

**«Χριστουγεννιάτικα στολίδια»**

Ελάτε να φτιάξουμε Χριστουγεννιάτικα στολίδια από πηλό για το δέντρο μας! Θα τα πασπαλίσουμε με χρυσόσκονες, πούλιες και άφθονη χριστουγεννιάτικη χαρά!!!

**Με την εικαστικό Μαργαρίτα Πατσίκα**

*Για παιδιά 4-9 ετών, με προεγγραφή*

*Υλικά: Λευκό πηλό που στεγνώνει στον αέρα, ένα καλαμάκι, κουμπάκια*

**Τετάρτη 20 Δεκεμβρίου 6.00μ.μ. – 7.00μ.μ.**

**«Χριστουγεννιάτικο δεντράκι από ανακυκλώσιμα υλικά!»**

Ελάτε να φτιάξουμε χριστουγεννιάτικα δεντράκια, να τα διακοσμήσουμε!!!

**Με την συντηρήτρια έργων τέχνης Σταυρούλα Κωτούλα**

*Για παιδιά 5-12 ετών, με προεγγραφή*

*Υλικά: 1 εφημερίδα, ένα ρολό από χαρτί υγείας*

**Τετάρτη 20 Δεκεμβρίου 7.15μ.μ. – 8.15μ.μ.**

**«Παίζουμε Χριστούγεννα!»**

Χριστουγεννιάτικη σκυταλοδρομία με τις ιστορίες και τους ήρωες των χριστουγεννιάτικων βιβλίων της βιβλιοθήκης.

**Με την αργυροχρυσοχόο Μυρσίνη Μπεζουργιάννη**

*Για παιδιά 7-12 ετών, με προεγγραφή*